Talentvolle Ruby Rouge se eerste snit plaas haar talent in perspektief | SAUKRADIO.com
“Ek het altyd baie ongemaklik gevoel in my eie vel tot op die dag wat ek genoeg gehad het en ’n liedjie geskryf het daaroor om net jouself te wees en sterk te staan wanneer diegene rondom jou nie wil hê dat jy gelukkig en getrou aan jouself moet wees nie. Gaining Perspective lê my na aan die hart en het my gehelp om myself te aanvaar vir wie ek is en wil wees. Wanneer ’n mens so ’n sterk verbintenis met ’n liedjie het, kan jy nie anders as om dit te sing nie!”
Ruby Rouge beskryf haarself as ’n ‘Jozi-meisie’ en vertel dat sy al sing vir solank as wat sy kan onthou. “My ma het ’n vriend gehad wat ’n opnameateljee besit het en ek was mal daaroor om daar binne te sit en kyk en luister wat hulle doen,” sê die sanger.
Sy tree nou al vir vyf jaar professioneel op en het baie oor die bedryf en die uitdagings geleer gedurende hierdie tyd. Wanneer sy nie sing nie, werk sy as grimeerkunstenaar, fotograaf en sosialmediainhoudsanaliseerder om haar inkomste aan te vul en uiting te gee aan haar kreatiwiteit.
Ongelukkig is daar nog nie ‘n musiekvideo wat ek met julle kon deel nie.
« Piet Botha se jongste uitreiking gaan ‘old school’ met Die Middernagtrein
PAARL Piekniekkonsert / Picnic Concert: Die Heuwels Fantasties – 24 March 2018 »